Mès les estimaue; li shautauen es hòles carrères a vint quilomètres per ora; sentie un vertadèr plaser en hèr volcar a d‟auti amiaires e recórrer a tot galaup es carrèrs de Moscòu en tot hèr cuélher ara gen, e eth sòn màger delèri ère enténer ara sua esquia sauvatges e bandades votzes, ordenant “de prèssa, de prèssa”, quan ère imposible anar a mès velocitat, o fóter ua foetada a quinsevolh mujik que, mès mòrt que viu, de bon voler deishaue eth pas liure.